Blichers helbredstilstand var svingende, og i 1837 havde han overvundet endnu en helbredsmæssig krise. Han blev efter kontroversen i Himmelbjergkomitéen gjort til genstand for skarp offentlig kritik og bl.a. latterliggjort i [[Corsaren]]. Dette kombineret med sygdom og bitterheden over at være isoleret fra ”det gode selskab” medførte et tiltagende forbrug af alkohol. Hans selvbiografi fra [[1846]] er imidlertid fyldt med [[selvironi]] og skarpe iagttagelser, som i nogen grad svækker den almindelige antagelse om hans nedtrykte tilstand. <ref name="autobio"/> Han havde altid foretrukket digtningen frem for præsteembedet, og efter gentagne klager over hans tjenesteforsømmelse blev Blicher i [[maj]] [[1847]] afskediget med [[pension]]. Han døde i præstegården i Spentrup i 1848, kort før hans retræteår udløb. <ref name=holk>{{Cite web |url=http://www.e-poke.dk/blicher_11_12.asp#digt |title=Holk, Iben: ''Steen Steensen Blicher,1782-1848'' |access-date= 6. januar 2012 |archive-date=12. marts 2012 |archive-url=https://web.archive.org/web/20120312020421/http://www.e-poke.dk/blicher_11_12.asp#digt |url-status=dead }}</ref> <ref name=autogeneret1/>
Litteratur Historie Organisationer Uddannelsesinstitutioner